Kambodża, Krōlestwo Kambodży (khmersko godka (trl.: "Kâmpǔchéa", "Preăhréachéanachâkr Kâmpǔchéa"), we lotach 1976-1989 Kampucza – państwo we połedniowo-wschodnij Azyji, na Pōłwyspie Indochińskym, nad Zatokōm Tajlandzkōm. Granica mo ôd zachodu a pōłnocy s Tajlandyjōm (długość granicy – 803 km), ôd pōłnocy s Laosym (541 km), a ôd wschodu s Wietnamym (930 km). Prawie cołki kraj znojduje sie we dorzeczu Mekōngu. Dziou wodny I stopnia stanowiōm pasma Gōr Kardamōnowych a Gōr Elefanta. Rzyki na wschodnich zboczach tych gōr spuywajōm do jeziora Tōnle Sap, a na zachodnich do Zatoki Tajlandzkij. Bez pora deszczowo nadmiar wody we Mekōngu powoduje cofka wōd rzyki we kerōnku jeziora, kere rozlewo sie we cyntralnyj tajli niziny. Jygo guymbokość wzrasta wōunčas s 1–3 m do 12 m. Skiż tygo zbiornik tyn mo jydne s nojlicznijszych zasobōw ryb suodkowodnych na świecie. Kambodża to jydyn s nojbiydnijšych krajōw na świecie. Uod 1986 zaczōł sie proces prywatyzacyji przedsiebiorstw państwowych a zakuodōw rzymieślničych. Industryjo je suabo rozwińjynto – fōnkcjōnujōm yno moue fabryki kałczuku, tartaki a zakłody przymysłu spożywczygo, bez tōż wielce ważnym elymyntym gospodarki kraju je rolnictwo. W miastach żyje jedziniy 13% mieškańcōw kraju.